TWEE ouers, een van ’n vermoorde kind en een van ’n seun wat die moord gepleeg het, het gister huilend in die Kaapse hooggeregshof gepleit vir hul kinders.
Berenice het ’n geraamde foto van haar dogter saam hof toe geneem. Sy het gehuil toe die staatsaanklaer, adv. Liezel Herbst, haar gevra het om die foto aan die hof te wys.
“Kyk vir haar, Yagyah. Ek wil hê jy moet sien wat jy van ons weggevat het. Ek gaan haar nie weer terugkry nie,” het sy huilend gesê.
Berenice het ’n gedig wat Camron twee dae voor die moord op haar geskryf het, in die hof voorgelees. In die gedig voorspel sy haar eie dood.
“Gee asseblief vir my kind genade. Daar is nog so baie wat hy wil doen en wat ons saam met hom wil doen.”
Sharief het gesê hoewel hy berus in die hof se uitspraak, glo hy sy seun wanneer hy sê hy het niks met die moord te doen gehad nie.